डोटी वोगटान क्षेत्रमा रहेका मल्लहरुको वंशावली अनुसार डोटी जोरायलबाट वोगटान गएको र समैजी कुलदेवता भनिएको छ । जोरायलबाट गएको भन्नेकुरा सुब्बा दिलिपसिह र देव बहादुर मल्लबाट प्राप्त वंशावली भनेर पूर्णप्रकाश नेपाल यात्रीद्वारा लेखिएको र २०३५ सालमा प्रकाशन भएको, सेती अञ्चल दिग्दर्शनको पेज नं २८९/२९०मा हेर्दा र पढदा पनि स्पष्ट हुन्छ । वर्तमानमापनि जोरायलमा शौनक गोत्रका मल्ल धेरै छन् । जोरायलमा बसोबास गर्ने सबै मल्लहरुका कुलदेवता समैजी हुन् । यी जोरायलका मल्लहरु आफू नागी मल्ल वंशज भएको र डोटी पचनालीबाट आएको दावी गर्दछन् । यो विषय विवादित छ | यो दाबी प्रमाणित हुँदैन | यिनले जे भने पनि जोरायलका समैजी कुलदेवता भएका शौनक गोत्रीय , सूर्यवंशी रावल (मल्ल ) कत्युरी राजाका वंशज हुन् | कत्युरी रावल हुन् | रावल राज्पुत्रको प्रयाबाची शब्द हो | बिगतका केहि कमजोरीले यी बिबादित बनेका हुन् | पूर्खेउली वैवाहिक सम्बन्ध सहित चारैकोणबाट अध्ययन गर्नु पर्दछ । यसबाट सत्यता पुष्टि हुन्छ । डोटी बोगटान का मल्लको उपल्लो वोगटानका बमसँग वैवाहिक सम्बन्ध पहिले देखिनै थियो । अझै पनि छ, तर तल्लो वोगटानका बम ठकुरीहरुको वैवाहिक सम्बन्ध डोटीका शाही/शाह र पचनाली क्षेत्रका मल्ल, डौडका सिहसँग पहिले देखि थियो । अहिले केही समय यता आएर वोगटानका मल्लसँग पनि फाट फुट भएको छ । समैजी, केदार, मोहन्यालसँग यी डोटी वोगटानका मल्ल सम्बन्धित भएकाले वोगटानका ठकुरीहरुका भाइ सन्तान अन्तरगतका मल्ल हुँन् सक्ने देखिन्छ, । जे जस्तो देवता भएपनि वोगटान क्षेत्रको वुढाकोट, घाङल, चवाला, विठाडा र पण्डौन क्षेत्रका मल्लहरु ठकुरी कहलिन्छन् । पण्डौनी मल्लहरु अन्य मल्ल भन्दा आफू फरक रहेको बताउँछन् । पण्डौनका मल्लहरु कैलालीको भजनी, निम्दी, मुनुवा क्षेत्रमा छन् । घाङलीमल्ल निमुवावोझी, मुडामा बस्छन् । चवालाका मल्ल दोधारा, वरहडिया, मुडा, वौनिया, हरिनगरमा बस्छन् । विठाडावाला मल्ल वौनिया, सरैया, देउकलिया क्षेत्रमा बस्छन् । शौनक गोत्रीय समैजी कुलदेवता भएका मल्लको बसोबास क्षेत्रहरु : डोटी जोरायल खार, सेकुनीका मल्लका कुलदेवता भाडिको समैजी , खैगाड़को समैजी ,भेटा समैजी छन् | डडेल्धुराको चम्साल, कोटकाँडे, पिल्कोट , गुनपालक्षेत्रमा बसोबास गर्ने मल्ल अलाड़क्षेत्रमा बसोबास गर्ने सिंह ,बमका कुलदेवता विभिन्न नामका समैजी छन् |